ธปท.มั่นใจสำรองธนบัตรเพียงพอการใช้จ่ายของประชาชนในช่วงเทศกาลปีใหม่
ธปท.มั่นใจสำรองธนบัตรเพียงพอการใช้จ่ายของประชาชนในช่วงเทศกาลปีใหม่ โดยคาดว่าธนาคารพาณิชย์จะมีการเบิกจ่ายธนบัตรจาก ธปท.ในช่วง 1 สัปดาห์ก่อนเทศกาลปีใหม่ 59 เป็นมูลค่าสุทธิประมาณ 185,000 ลบ. เพิ่มขึ้นจากช่วงเดียวกันของปีก่อน 2.5%
15 ธ.ค. 2558

นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วงสิ้นเดือนธันวาคม 2558 และช่วงเทศกาลปีใหม่ 2559 ซึ่งประชาชนมีความต้องการใช้ธนบัตรในระดับสูงกว่าปกตินั้น ธปท.ได้เตรียมสำรองธนบัตรชนิดราคาต่างๆ เพื่อรองรับความต้องการไว้อย่างเพียงพอ
ทั้งนี้ ธปท.ประมาณการว่าธนาคารพาณิชย์จะมีการเบิกจ่ายธนบัตรจาก ธปท.ในช่วง 1 สัปดาห์ก่อนเทศกาลปีใหม่ 2559 เป็นมูลค่าสุทธิประมาณ 185,000  ล้านบาท เพิ่มขึ้นจากช่วงเดียวกันของปีก่อน 2.5%
 
 